
[bookmark: _Hlk126052445]Valsts ieņēmumu dienesta uzraugāmo Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma subjektu noziedzīgi iegūtu līdzekļu legalizācijas, terorisma un proliferācijas finansēšanas risku novērtējums

[bookmark: _Hlk127976290]Ārpakalpojuma grāmatveži

	Risku novērtējums
	2023.–2025. gadā

	Subjektu grupa
	Draudi
	Ievainojamība
	Noziedzīgi iegūtu līdzekļu legalizācijas risks

	Ārpakalpojuma grāmatveži
	            V
	VA
	VA



[bookmark: _Hlk129598931][bookmark: _Hlk129599097][bookmark: _Hlk129605965][bookmark: _Hlk129606048]2023. gada 31. decembrī Valsts ieņēmumu dienesta (turpmāk – VID) uzraudzībā bija 4944 grāmatvedības ārpakalpojuma sniedzēji, no kuriem 283 grāmatvedības ārpakalpojuma sniedzēji minēto darbības veidu bija reģistrējuši pirmo reizi. 2024. gada 31. decembrī VID uzraudzībā bija 4669 grāmatvedības ārpakalpojuma sniedzēji, no kuriem 164 grāmatvedības ārpakalpojuma sniedzēji minēto darbības veidu bija reģistrējuši pirmo reizi. Tādējādi gada laikā kopējais grāmatvedības ārpakalpojuma sniedzēju skaits samazinājās par 275 subjektiem jeb 5,6 %. Savukārt 2025. gada 31. decembrī VID uzraudzībā bija 4450 grāmatvedības ārpakalpojuma sniedzēju, no kuriem 185 grāmatvedības ārpakalpojuma sniedzēji minēto darbības veidu bija reģistrējuši pirmo reizi. Tādējādi gada laikā kopējais grāmatvedības ārpakalpojuma sniedzēju skaits samazinājās par 219 subjektiem jeb 4,7%. 
[bookmark: _Hlk133428538]Saskaņā ar Latvijas Nacionālajā noziedzīgi iegūtu līdzekļu legalizācijas un terorisma un proliferācijas finansēšanas risku novērtēšanas ziņojumā par 2020.–2022. gadu (turpmāk – NRA 2020.–2022. gadam) norādīto 2022. gada 31. decembrī VID uzraudzībā bija 5472 grāmatvedības ārpakalpojuma sniedzēji.

VID uzraugāmo grāmatvedības ārpakalpojuma sniedzēju skaits
	
	2022. gads
	2023. gads
	2024. gads
	2025. gads

	Ārpakalpojuma grāmatveži (skaits) 
	5472
	4944
	4669
	4450



Salīdzinot ar iepriekšējo vērtēšanas periodu, secināms, ka ar katru gadu grāmatvedības ārpakalpojuma sniedzēju skaitam ir tendence samazināties, proti, 2022. gada 31. decembrī VID uzraudzībā bija 5472 grāmatvedības ārpakalpojuma sniedzēji, savukārt 2025. gada 31. decembrī VID uzraudzībā bija 4450 grāmatvedības ārpakalpojuma sniedzēju, t. i., par 1022 (jeb 18,7 %) grāmatvedības ārpakalpojuma sniedzējiem mazāk.
Grāmatvedības ārpakalpojumu var sniegt jebkurš komersants, kurš ir reģistrējies Latvijas Republikas Uzņēmumu reģistrā vai VID nodokļu maksātāju reģistrā kā saimnieciskās darbības veicējs. Tomēr jāatzīmē, ka likuma “Par grāmatvedību” grozījumi, kas stājās spēkā 2021. gada 9. martā, būtiski mainīja ārpakalpojuma grāmatvežu darbu – tika noteiktas profesionālās kvalifikācijas prasības, kas jāizpilda, lai saņemtu licenci. Regulējums noteica, ka, sākot ar 2021. gada 1. jūliju, VID izsniedz licenci ārpakalpojuma grāmatvežiem. 
Grāmatvedības ārpakalpojuma sniedzēja licence apliecina tā profesionālo kvalifikāciju un pieredzi, kā arī atbilstību licencēšanas prasībām un dod tiesības sniegt grāmatvedības ārpakalpojumu.
Vienlaikus tika izveidots ārpakalpojuma grāmatvežu publiskais reģistrs, kurā ir apskatāms to ārpakalpojuma grāmatvežu saraksts, kas ir saņēmuši licenci. Iepriekš, izvēloties ārpakalpojuma grāmatvedi, nebija pieejams valstiski atzīts mehānisms, kas palīdzētu noskaidrot, kurš no pakalpojuma sniedzējiem ir kompetents un uzticams. Publiskajā reģistrā jebkura persona var tiešsaistē pārliecināties, vai tās izraudzītais ārpakalpojuma grāmatvedis ir saņēmis licenci grāmatvedības ārpakalpojuma sniegšanai, kā arī uzzināt par licencētā grāmatvedības ārpakalpojuma sniedzēja atbildīgo ārpakalpojuma grāmatvedi, profesionālās civiltiesiskās atbildības apdrošināšanas polisi un informāciju, ja izsniegtā licence ir apturēta vai anulēta. 
Ārpakalpojuma grāmatvežu licencēšana nodrošina, ka grāmatvedības ārpakalpojumu sniedz personas, kurām ir vismaz minimālais profesionālās kvalifikācijas līmenis. Tādējādi tiek veicināta konkurence, uzlabota pakalpojuma kvalitāte un sekmēta uzticamība. 
[bookmark: _Hlk128036430][bookmark: _Hlk220333658]2023. gadā no 4944 VID uzraudzībā esošajām personām, kas sniedza grāmatvedības ārpakalpojumu, licenci ieguva 2316 ārpakalpojuma grāmatveži, savukārt izsniegt licenci tika atteikts septiņiem ārpakalpojuma grāmatvežiem. 2024. gadā no 4669 VID uzraudzībā esošajām personām, kas sniedza grāmatvedības ārpakalpojumu, licenci ieguva 245 ārpakalpojuma grāmatveži jeb 5,3 %, savukārt izsniegt licenci tika atteikts četriem ārpakalpojuma grāmatvežiem. 2025. gadā no 4450 VID uzraudzībā esošajām personām, kas sniedza grāmatvedības ārpakalpojumu, licenci ieguva 191 ārpakalpojuma grāmatvedis jeb 4,29 %, savukārt izsniegt licenci tika atteikts vienam ārpakalpojuma grāmatvedim. Atteikumi ir skaidrojami ar to, ka daudzi pakalpojuma sniedzēji ir piereģistrējušies kā ārpakalpojuma grāmatveži, bet pakalpojuma sniegšana neatbilst ārpakalpojuma grāmatvedības pakalpojumiem. Proti, šie pakalpojuma sniedzēji atbilst Grāmatvedības likuma 34. panta otrās daļas 3. punktā minētajām prasībām grāmatvedim, kuram pakalpojuma sniegšanai nav jāiegūst licence, jo tas nav ārpakalpojuma grāmatvedis.
[bookmark: _Hlk129765004]Pēc ārpakalpojuma grāmatvežu licencēšanas prasības ieviešanas ir vērojama nozares sakārtošanās un grāmatvedības ārpakalpojumu izvēlas sniegt tikai tie, kas spēj kvalitatīvi piedāvāt pakalpojumu un izpildīt Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma (turpmāk – NILLTPFN likums) prasības. Salīdzinājumā ar iepriekšējo vērtēšanas periodu licencēšanas rezultātā ārpakalpojuma grāmatvežu skaits turpināja samazināties arī 2023., 2024. un 2025. gadā. 
Grāmatvedības likumā ir noteikts, kādos gadījumos ārpakalpojuma grāmatvedim licenci anulē. VID licenci anulē, ja:
1) konstatē, ka ārpakalpojuma grāmatvedis apzināti sniedz nepatiesas ziņas par atbilstību ārpakalpojuma grāmatvedim noteiktajām prasībām;
2) sistemātiski nesadarbojas ar VID un nesniedz pieprasīto informāciju;
3) gada laikā atkārtoti konstatēts, ka VID nav ziņots par aizdomīgiem darījumiem, kuri atbilst likuma “Par nodokļiem un nodevām” 22.2 panta trešajā daļā norādītajām pazīmēm;
4) ārpakalpojuma grāmatvedis ir izslēgts no komercreģistra vai nodokļu maksātāju reģistra; 
5) citos Grāmatvedības likumā noteiktajos gadījumos.
Kopš 2024. gada 22. oktobra, kad stājās spēkā grozījumi NILLTPFN likumā, atbilstoši šā likuma 3. panta septītajā daļā noteiktajam par šā likuma subjektiem netiek uzskatīti ārpakalpojuma grāmatveži, kas veic savas profesionālās darbības, darbojoties vienas grupas ietvaros.
[bookmark: _Hlk126060431][bookmark: _Hlk224731880][bookmark: _Hlk129601581]Bieži vien grāmatvedības ārpakalpojums tiek apvienots ar tādiem saimnieciskās darbības veidiem kā nodokļu konsultācijas un juridiskā veidojuma dibināšanas un darbības nodrošināšanas pakalpojumi. Attiecībā uz veiktajiem uzraudzības pasākumiem 2023. gadā grāmatvedības ārpakalpojuma sniedzējiem tika veiktas 365 klātienes pārbaudes un 40 neklātienes pārbaudes. 2024. gadā grāmatvedības ārpakalpojuma sniedzējiem tika veiktas 372 klātienes pārbaudes un 75 neklātienes pārbaudes. Savukārt 2025. gadā grāmatvedības ārpakalpojuma sniedzējiem tika veikta 391 klātienes pārbaude un 157 neklātienes pārbaudes. Pārbaužu laikā tika konstatēti gadījumi, kad grāmatvedības ārpakalpojuma sniedzēji mēģina izvairīties no uzraudzības un norāda, ka sniedz datu ievadīšanas un citus līdzīgus pakalpojumus. Tomēr šādi gadījumi neveido sistemātisku tendenci. Kopumā pārbaudēs ir samazinājies konstatēto pārkāpumu skaits.
Veicot klātienes uzraudzības pasākumus, tika novērots, ka ir palielinājies grāmatvedības ārpakalpojuma sniedzēju kopējais izpratnes līmenis par noziedzīgi iegūtu līdzekļu legalizācijas un terorisma un proliferācijas finansēšanas novēršanas normatīvo aktu prasību ievērošanu. Moneyval ziņojumā par Latvijas 6. kārtas savstarpējā novērtējuma rezultātiem (turpmāk – ziņojums) norādīts, ka nefinanšu sektora subjekti ir demonstrējuši labu izpratni par nacionālajiem, nozaru un institucionālajiem riskiem un vairumā gadījumu ir efektīvi ieviesuši noziedzīgi iegūtu līdzekļu legalizācijas un terorisma finansēšanas novēršanas prasības. Savukārt attiecībā uz sankciju pārbaudes mehānismiem ziņojumā norādīts: lai gan nefinanšu sektors atbilst galvenajām pārbaudes prasībām, joprojām ir nepilnības – grāmatvedības ārpakalpojuma sniedzējiem ir daudz trūkumu sankciju pārbaužu izpildē.
[bookmark: _Hlk220398303]Ņemot vērā, ka par konstatētiem pārkāpumiem VID piemēro NILLTPFN likumā noteiktās sankcijas, tai skaitā arī soda naudu, kā arī par būtiskiem pārkāpumiem noziedzīgi iegūtu līdzekļu legalizācijas jomā var atņemt vai nepiešķirt licenci, grāmatvedības ārpakalpojuma sniedzēji sāk vairāk pievērst uzmanību noziedzīgi iegūtu līdzekļu legalizācijas un terorisma un proliferācijas finansēšanas novēršanas normatīvo aktu prasību ievērošanai un rūpēties par savu reputāciju.
NRA 2020.–2022. gadam teikts, ka 2022. gadā tika veiktas 358 klātienes pārbaudes un trīs neklātienes pārbaudes grāmatvedības ārpakalpojuma sniedzējiem.

VID veikto uzraudzības pasākumu skaits
	

	2022. gads
	2023. gads
	2024. gads
	2025. gads

	Klātienes pārbaudes 
	358
	365
	372
	391

	Neklātienes pārbaudes 
	3
	40
	75
	            157



Salīdzinot ar iepriekšējo vērtēšanas periodu, secināms, ka, grāmatvedības ārpakalpojuma sniedzēju skaitam samazinoties, veikto pārbaužu skaits nav samazinājies, bet gan nebūtiski palielinājies. Tas ir izskaidrojams ar licencēšanas prasību ieviešanu. 2023. gadā ārpakalpojuma grāmatvežu sektorā veikto pārbaužu īpatsvars veidoja 48 % no kopējā pārbaužu skaita, 2024. gadā – 55 %, bet 2025. gadā pieauga līdz 62 %.
2025. gadā sektorālo risku novērtēšanas laikā tika veikta līdz šim apjomīgākā subjektu anketēšana, kopumā aptaujājot gandrīz 7000 subjektu, tai skaitā arī ārpakalpojuma grāmatvežus. Aptaujas aizpildīšanā un iesniegšanā piedalījās 3194 subjekti, kas ir nedaudz vairāk par 45 %.
Aptaujā par NILLTPFN likuma subjekta darbību, klienta profilu un naudas plūsmu u. c. jautājumiem 2025. gadā ir piedalījušies 51 % no visiem VID reģistrētajiem grāmatvedības ārpakalpojuma sniedzējiem. 

Ārpakalpojuma grāmatvežu sektora statistiskie rādītāji un aptaujas rezultāti
	Subjektu skaits

	2023. gadā
	2024. gadā
	2025. gadā
	Starpība
2024/2023
	Starpība
2025/2024

	4944
	4669
	4450
	–275 (6 %)
	–219 (5 %)

	VID veikto uzraudzības un kontroles pasākumu vērtējums

		Labi
		Lielākoties labi
		Vidēji
	Lielākoties slikti
	Slikti

	53 %
	37 %
	9 %
	1 %
	0,4 %

	Licencēto ārpakalpojuma grāmatvežu skaits

	2023. gadā
	       2024. gadā
	
	2025. gadā

	Piešķirto licenču skaits
	Atteikto licenču skaits
	Piešķirto licenču skaits
	Atteikto licenču skaits
	Piešķirto licenču skaits
	Atteikto licenču skaits

	2316
	7
	245
	4
	191
	1

	VID veikto informatīvo un izglītojošo pasākumu vērtējums

	Labi
	Lielākoties labi
	Vidēji
	Lielākoties slikti
	Slikti

	46 %
	34 %
	17 %
	1 %
	1 %

	Uzraudzības pasākumu skaits
	Klātienes pārbaužu pieaugums 2024. gadā

	2023. gadā
	2024. gadā
	

	Klātienes pārbaudes
	Neklātienes pārbaudes
	Klātienes pārbaudes
	Neklātienes pārbaudes
	

	365
	40
	372
	75
	7 (2 %)

	2025. gadā
	Klātienes pārbaužu pieaugums 
2025. gadā

	Klātienes pārbaudes
	Neklātienes pārbaudes
	

	391
	157
	19 (5 %)

	VID piemērotās sankcijas par NILLTPFN likuma prasību pārkāpumiem

	2023. gadā
	2024. gadā 

	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu
	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu

	112
	59450
	13
	109
	68970
	27

	2025. gadā

	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu

	169
	109910
	33

	Krimināltiesiskās sankcijas un to piemērošana

	Grūti pateikt
	Sankcijas tiek piemērotas efektīvi
	Sankcijas netiek piemērotas efektīvi

	81 %
	17 %
	2 %

	VID piemērotās sankcijas par NILLTPFN likuma pārkāpumiem

	Sankcijas ir samērīgas
	Sankcijām ir jābūt smagākām
	Sankcijām ir jābūt vieglākām
	Jāpiemēro tikai princips “Konsultē vispirms” 
	Nav informācijas par VID piemērotajām sankcijām
	Pārāk maz informācijas par VID piemērotajām sankcijām

	37 %
	0,1 %
	6 %
	30 %
	9 %
	19 %

	Subjektiem izvirzītās profesionālās kvalifikācijas un nesodāmības prasības

	Grūti pateikt
	Atbilstošas
	Nepietiekamas
	Pārlieku augstas
	Nepieciešams pastiprināt un ieviest subjektu licencēšanu/ reģistrēšanu publiskā reģistrā

	30 %
	59 %
	0,5 %
	10 %
	1 %

	Subjektu ētikas pašnovērtējums

	Visi subjekti rīkojas ētiski un ir godīgi
	Lielākoties visi subjekti rīkojas ētiski un ir godīgi
	Liela daļa subjektu rīkojas ētiski un ir godīgi
	Tikai daļa subjektu rīkojas ētiski un ir godīgi
	Mazākā daļa subjektu rīkojas ētiski un ir godīgi
	Lielākoties visi subjekti nerīkojas ētiski un nav godīgi

	32 %
	47 %
	20 %
	2 %
	0,04 %
	0,2 %

	Par IKS[footnoteRef:1] vai NILLTPFN likuma prasību nepildīšanu ir piemērotas disciplināras sankcijas darbiniekiem vai atbildīgajām personām [1:  Iekšējās kontroles sistēma.] 


		Jā
		Nē
	Šāda atbildība nav paredzēta

	3 %
	84 %
	13 %

	Ar NILLTPFN jomu saistītās personas

	Augstākā vadība
	Tajā skaitā par NILLTPFN jomu atbildīgie darbinieki
	Tajā skaitā citas personas, kas saistītas ar NILLTPFN jomu, piemēram, ar klientu apkalpošanu vai pakalpojumu sniegšanu
	Personas visos iepriekš minētajos līmeņos, tajā skaitā augstākā vadība

	42 %
	29 %
	6 %
	23 %

	FID[footnoteRef:2] saņemto ziņojumu statistika [2:  Finanšu izlūkošanas dienests.] 


	Saņemto ziņojumu skaits 2023. gadā  

	
Saņemto ziņojumu skaits
 2024. gadā 

	Saņemto ziņojumu skaits 
2025. gadā 

	145
	155
	149

	Aizdomīgu darījumu konstatēšana


	Subjekts ir konstatējis aizdomīgus darījumus
	Subjekts nav konstatējis aizdomīgus darījumus
	Subjektam darījums pirmšķietami licies aizdomīgs, taču aizdomas neapstiprinājās

	2 %
	82 %
	16 %

	Subjektu izmantoto aizdomīgu darījumu atlases kritēriji

	Klienta sniegtajiem pakalpojumiem specifiski risku kritēriji
	Vispārēji riska kritēriji
	Darījums tiek vērtēts pēc apmēra
	Darījums tiek vērtēts saistībā ar jurisdikciju
	Darījuma puses raksturojošās riska pazīmes

	9 %
	31 %
	19 %
	15 %
	25 %

	Informācijas pieejamība par PLG[footnoteRef:3] [3:  Patiesie labuma guvēji.] 


	ir pieejama
	nav pieejama
	plašāka, nekā nepieciešams

	84 %
	15 %
	2 %

	Klienta neklātienes identifikācijas risinājumu izmantošana 

	Tiek izmantoti neklātienes risinājumi
		Netiek izmantoti neklātienes risinājumi
		Klienta identifikācijas dati tiek atjaunoti neklātienē
	Atsevišķi pakalpojumi var tikt sniegti neklātienē

	21 %
	49 %
	13 %
	17 %

	Klienta izpētes informācijas pieejamība

	ir pieejama
	nav pieejama
	plašāka, nekā nepieciešams

	76 %
	21 %
	3 %

	Augsta riska klientu bāze

	Respondentu skaits (īpatsvars pret kopējo subjektu skaitu)
	Subjekti ar augsta riska klientiem
	Subjekti, kas pieņem skaidras naudas maksājumus
	Subjekti ar klientiem PNP[footnoteRef:4] [4:  Politiski nozīmīga persona.] 


	51 %
	12 %
	9 %
	2 %

	Gada apgrozījums no subjekta darbības, EUR

	< 10 000
	10 000–20 000
	20 000–40 000
	40 000–80 000
	80 000–160 000  
	160 000–500 000
	500 000–1 000 000
	> 1 000 000

	37 %
	16 %
	23 %
	13 %
	6 %
	4 %
	1 %
	0,4 %

	Klientu bāze (jurisdikcijas aspektā)

	Fiziskās personas rezidenti
	Fiziskās personas EEZ[footnoteRef:5] rezidenti [5:  Eiropas Ekonomikas zona.] 

	Fiziskās personas no NVS[footnoteRef:6] [6:  Neatkarīgo Valstu Sadraudzība.] 

	Fiziskas personas no citām jurisdikcijām
	Latvijā reģistrētas juridiskās personas
	EEZ reģistrētas juridiskās personas
	NVS reģistrētas juridiskās personas
	Citās jurisdikcijās reģistrētas juridiskās personas

	28 %
	1 %
	0,2 %
	0,03 %
	69 %
	2 %
	0,1 %
	–

	Augsta riska klientu īpatsvars

	Nav augsta riska klientu
	Mazāk nekā 5 augsta riska klienti
	No 6 līdz 10 augsta riska klienti
	No 11 līdz 20 augsta riska klienti
	Vairāk nekā 21 augsta riska klients

	88 %
	10 %
	1 %
	0,3 %
	0,2 %

	Vidēja riska klientu īpatsvars

	Nav vidēja riska klientu
	Mazāk nekā 5 vidēja riska klienti
	No 6 līdz 10 vidēja riska klienti
	No 11 līdz 20 vidēja riska klienti
	Vairāk nekā 21 vidēja riska klients

	65 %
	26 %
	5 %
	2 %
	2 %

	Zema riska klientu īpatsvars

	Nav zema riska klientu
	Mazāk nekā 5 zema riska klienti
	No 6 līdz 10 zema riska klienti
	No 11 līdz 20 zema riska klienti
	Vairāk nekā 21 zema riska klients

	20 %
	35 %
	18 %
	15 %
	13 %



Subjektiem tika uzdoti dažādi jautājumi, kas kopsakarā ar citiem statistikas datiem liecina par grāmatvedības ārpakalpojuma sektora ievainojamību. 
[bookmark: _Hlk126666230][bookmark: _Hlk147137534][bookmark: _Hlk129707520]Attiecībā uz grāmatvedības ārpakalpojuma sniedzēju apgrozījumu 37 % grāmatvedības ārpakalpojuma sniedzēju norādījuši, ka to apgrozījums nepārsniedz 10 000 euro. Gada apgrozījumu robežās no 10 000 līdz 20 000 euro uzrāda 16 % sektora dalībnieku un 20 000–40 000 euro – 23 % ārpakalpojuma grāmatvežu. Gada apgrozījums robežās no 40 000 līdz 80 000 euro ir nepilniem 13 % ārpakalpojuma grāmatvežu. Tādējādi var secināt, ka grāmatvedības ārpakalpojuma sniedzēju apgrozījumam kopumā ir niecīga ietekme uz nefinanšu sektora finansiālo ietekmi un nav pamata pieņemt, ka šādi pakalpojuma sniedzēji varētu oficiālu maksājumu veidā saņemt samaksu par apzinātu NILLTPFN likuma prasību neievērošanu. Papildus jāuzsver, ka grāmatvedības ārpakalpojuma sniedzēji pēc skaita ir lielākais nefinanšu sektors. Augstais grāmatvedības ārpakalpojuma sniedzēju skaits liecina par augstu konkurenci starp nozarē strādājošajiem un reizē nodrošina zemu pakalpojuma cenu kopā ar augstu profesionālās kvalifikācijas izaugsmes potenciālu. 
Neatkarīgi no piemēroto sankciju skaita lielākā daļa ārpakalpojuma grāmatvežu uzraudzības un kontroles pasākumus vērtē pozitīvi. 46 % ārpakalpojuma grāmatvežu VID organizētos informatīvos un izglītojošos pasākumus vērtē pozitīvi. Piemēroto sankciju apmēru kā atbilstošu vērtē 37 %, savukārt 30 % ārpakalpojuma grāmatvežu uzskata, ka būtu jāpiemēro vienīgi princips “Konsultē vispirms”. Vienlaikus subjektiem tika prasīts novērtēt arī krimināltiesisko sankciju samērīgumu un atbilstību. 17 % ārpakalpojuma grāmatvežu piemērotās sankcijas vērtēja kā efektīvas, turpretī 2 % ārpakalpojuma grāmatvežu uzskata, ka sankcijas netiek piemērotas efektīvi.
Kontekstā ar nozares profesionālās kvalifikācijas prasībām un ieejas standartiem ārpakalpojuma grāmatvežiem bija jāvērtē savas zināšanas un tiem izvirzītās prasības. Lielākā daļa jeb 59 % tiem izvirzītās profesionālās kvalifikācijas prasības novērtēja kā atbilstošas. 32 % subjektu pozitīvi vērtēja arī savu un citu subjektu ētiskumu. Attiecībā uz disciplināro sankciju piemērošanu saviem darbiniekiem par IKS vai NILLTPFN likuma prasību nepildīšanu tikai 3 % ārpakalpojuma grāmatvežu bija piemērojuši šādas sankcijas, turpretī 13 % vispār neparedzēja šādu atbildību pastiprinošu mehānismu. Lielākajai daļai jeb 42 % ārpakalpojuma grāmatvežu par NILLTPFN jomu atbildīga ir augstāka vadība un 29 % darbinieki.
[bookmark: _Hlk224035107][bookmark: _Hlk128037440][bookmark: _Hlk224298345]FID no grāmatvedības ārpakalpojuma sniedzējiem 2023. gadā saņemti tikai 145 ziņojumi, 2024. gadā – 155 ziņojumi un 2025. gadā – 149 ziņojumi par aizdomīgiem darījumiem, savukārt par šo sektoru 2023. gadā saņemti 56 ziņojumi, 2024. gadā – 62 ziņojumi un 2025. gadā – 63 ziņojumi par aizdomīgiem darījumiem. Salīdzinot ar iepriekšējo vērtēšanas periodu, secināms, ka ziņojumu skaits par aizdomīgiem darījumiem ir pieaudzis, kas liecina par to, ka sektora izpratne attiecībā uz aizdomīgu darījumu konstatēšanu ir augusi. Tas kopumā samazina sektora ievainojamību. Tomēr VID pārbaudēs joprojām tiek konstatēts, ka grāmatvedības ārpakalpojuma sniedzēji nav ziņojuši FID par aizdomīgiem darījumiem (2023 – 3, 2024 – 2, 2025 – 2, 2026 – 1). Ziņojumā arī norādīts, ka joprojām pastāv nepilnības ārpakalpojuma grāmatvežu ziņošanas pienākumu piemērošanā – pārbaudēs uz vietas konstatēto trūkumu skaits salīdzinājumā ar citām nozarēm joprojām ir liels.
FID nosūtītajos ziņojumos par aizdomīgiem darījumiem izmantotās aizdomīga darījuma vai darbības noziedzīga nodarījuma grupas pazīmes: ANOD – noziedzīgs nodarījums valsts ieņēmumu (bij. nodokļu) jomā, ANES – ziņu nesniegšana un nepatiesu ziņu sniegšana par līdzekļu piederību un PLG, ACIT – citi noziedzīgi nodarījumi, AMAN – mantiskie noziegumi (tostarp zādzība, laupīšana, krāpšana, piesavināšanās u. c.), ASAN – sankciju apiešana/pārkāpšana, ANIL – autonoma noziedzīgi iegūtu līdzekļu legalizācija (predikatīvais noziedzīgais nodarījums nav identificēts), APRO – profesionāla noziedzīgi iegūtu līdzekļu legalizācija, ADEX – izvairīšanās no skaidras naudas deklarēšanas, ATPF – terorisma finansēšana, proliferācijas finansēšana, ATAU – citi noziedzīgi nodarījumi tautsaimniecības jomā (tostarp akcīzes preču nelikumīga aprite un kontrabanda, naudas viltošana, nelikumīgas darbības ar finanšu instrumentiem u. c.) un AVAL – noziedzīgs nodarījums valsts pārvaldē, t. sk. korupcija. 
[bookmark: _Hlk129604800]Ņemot vērā, ka pēdējo gadu laikā Latvijas Republikas Uzņēmumu reģistrs ir būtiski pilnveidojis PLG informācijas uzkrāšanas un identifikācijas iespējas, pozitīvi vērtējams 84 % ārpakalpojuma grāmatvežu viedoklis, ka PLG informācija ir pieejama nepieciešamajā apjomā. Kopumā klienta izpētes informāciju kā pieejamu vērtē 76 % ārpakalpojuma grāmatvežu. Tas liecina par vidusmērā grāmatvedības ārpakalpojuma sniedzēja spēju iegūt visu nepieciešamo informāciju un pazemina kopējo sektora ievainojamību. Savukārt par ievainojamību paaugstinošu faktoru var tikt uzskatīts ievērojamais to ārpakalpojuma grāmatvežu īpatsvars (21 %), kas izmanto neklātienes risinājumus subjektu identificēšanā, un to ārpakalpojuma grāmatvežu īpatsvars (17 %), kas atsevišķus pakalpojumus sniedz neklātienē.

[bookmark: _Hlk128036195]Attiecībā uz vispārīgu risku paaugstinošu faktoru jāatzīmē, ka 12 % ārpakalpojuma grāmatvežu norādījuši, ka tie apkalpo augsta riska klientus un 2 % ārpakalpojuma grāmatvežu norādījuši, ka tiem ir klienti PNP. Savukārt attiecībā uz klientu bāzi jurisdikcijas aspektā 3 % klienti ir no Eiropas Ekonomikas zonas valstīm, 0,3 % klienti ir no Neatkarīgo Valstu Sadraudzības un 96,7 % klienti ir Latvijas rezidenti un Latvijā reģistrētas juridiskās personas. 

[bookmark: _Hlk128036515][bookmark: _Hlk129625540]2023. gadā sankcijas par NILLTPFN likuma un Sankciju likuma pārkāpumiem tika piemērotas 112 subjektiem, kuri ir reģistrējušies kā grāmatvedības ārpakalpojuma sniedzēji:
· [bookmark: _Hlk127181330]13 lēmumi par darbības apturēšanu, piemērojot liegumu izmaiņu reģistrācijai komercreģistrā komercsabiedrības reorganizācijai un dalībnieku maiņai;
· [bookmark: _Hlk220400212]112 lēmumi par soda naudas piemērošanu, kopā 59 450  euro.
2024. gadā sankcijas par NILLTPFN likuma un Sankciju likuma pārkāpumiem tika piemērotas 109 subjektiem, kuri ir reģistrējušies kā grāmatvedības ārpakalpojuma sniedzēji:
· 27 lēmumi par darbības apturēšanu, piemērojot liegumu izmaiņu reģistrācijai komercreģistrā komercsabiedrības reorganizācijai un dalībnieku maiņai;
· 109 lēmumi par soda naudas piemērošanu, kopā 68 970 euro.
	2025. gadā sankcijas par NILLTPFN likuma un Sankciju likuma pārkāpumiem tika piemērotas 169 subjektiem, kuri ir reģistrējušies kā grāmatvedības ārpakalpojuma sniedzēji:
· 33 lēmumi par darbības apturēšanu, piemērojot liegumu izmaiņu reģistrācijai komercreģistrā komercsabiedrības reorganizācijai un dalībnieku maiņai;
· 169 lēmumi par soda naudas piemērošanu, kopā 109 910 euro.

Uraudzības gaitā tiek konstatēti šādi izplatītākie NILLTPFN likuma un Sankciju likuma pārkāpumi:
· nav izpildīta VID prasība nodrošināt pārbaudes veikšanu un uzrādīt pieprasītos dokumentus;
· nav novērtēta un dokumentēta sava darbība un klientu risks;
· IKS nav izstrādāta, izstrādāta nepilnīgi, nav aktualizēta;
· nav identificēti un izpētīti klienti;
· nav paziņots VID par darbības veidu un atbildīgās personas iecelšanu;
· nav novērtēta atbildīgās personas atbilstība;
· nav uzraudzīti darījumi;
· nav ziņots par aizdomīgiem darījumiem FID;
· nav novērtēts sankciju risks, nav izstrādāta sankciju riska pārvaldības IKS.

[bookmark: _Hlk127782571]Galvenie ievainojamības faktori ir:
· liels paaugstināta riska klientu īpatsvars;
· plaši izplatīta neklātienes identifikācija, kā arī nozarē vērojama neklātienes pakalpojumu sniegšana.

Grāmatvedības ārpakalpojuma sniedzējiem galvenie identificētie riski ir:
· slepenas vienošanās ar citiem regulētā sektora subjektiem;
· konsultāciju sniegšana, kā izvairīties no nodokļu samaksas;
· fiktīvu darījuma dokumentu sagatavošana un iegrāmatošana.


